пикантни шеги за Пешо
Бай Пешо, пазачът на градския парк правел нощен обход. Когато минавал край една неосветена пейка, той чул недвусмислени сладострастни звуци! Охранителят попитал строго:
- Доброволно или насила?
Чул се мъжки глас:
- Доброволно!
Бай Пешо се сопнал:
- Не питам теб!
Тогава се чул и женски глас:
- Да, доброволно!
И отговорникът за реда продължил пътя си. Зад един вековен дъб се чувало чувствено пъшкане. Пазачът попитал строго:
- Доброволно или насила?
Чул се мъжки глас:
- Доброволно!
Питащият се озъбил:
- Не питам теб!
Тогава се чул друг мъжки глас:
- Да, доброволно!
Накрая, нашият герой стигнал до градинския фонтан. Точно в средата на водното съоръжение имало статуя на прекрасна гола жена. А някъде наблизо, в тъмното се чувало многозначително тежко дишане. Пазачът попитал строго:
- Доброволно или насила?
Чул се мъжки глас:
- Доброволно!
Бай Пешо се троснал:
- Не питам теб!
Тогава се чул същия мъжки глас:
- Е, то други - няма!